بەیان عوسمان
بەیان عوسمان (لەدایکبووی ١٩٨٨ لە سلێمانی، عێراق) ئەکتەرێکی بە ڕەگەز کوردیی باشووری کوردستانە. پەیمانگای ھونەرە جوانەکانی سلێمانییە بەشی شانۆی تەواوکردووە و ماوەیەکیش وەک پێشکەشکار لە کەناڵی کۆڕەک تی ڤی کاری کردووە. بەیان بە کارەکتەری «وەنەوشە» لە بەشی دووەمی زنجیرە درامای "گەردەلوول" ناوبانگی ھونەریی پەیدا کرد و ھەر بەم ناوە ناسرا، کار گەیشتە ئەوەی بە ناوی یەکێک لە گرانبەھاترین ئۆتۆمبێلەکان بکرێت کە (لاندکرۆزەرە). دواتر لە فیلمی سینەمایی "شیرین" دەرکەوت و لە درامای "ھەنگاوەکانی سەرخۆلەمێش" ڕۆڵی سەرەکی ھەبووە، کۆتا کاری ھونەریشی کە بۆ پێشمەرگە بوو کە فیلمێکی دێکۆمێنتاری بوو بە ناوی "خۆشەویستییەک بۆ پێشمەرگە".
 لە ساڵی ٢٠١٤ەوە لەگەڵ ھاوسەرەکەی لە ئەورووپا دەژی.

سەرچاوەکان 

زیندووان
خەڵکی سلێمانی
کوردەکانی باشووری کوردستان
ئەکتەرە ژنە کوردەکان
لەدایکبووانی ١٩٨٨